दंतेवाड़ा में नक्सली हमले के शहीदों को श्रद्धांजलि  
दंतेवाड़ा में सीआरपीएफ पर नक्सली हमले को एक साल पूरा हो गया। इस मौके पर सीआरपीएफ टुकड़ियां चिंतलनार शपथ को याद करेंगी।
दंतेवाड़ा में बुधवार को सीआरपीएफ पर हमले को एक साल पूरा हो गया। इस मौके पर देशभर में तैनात सीआरपीएफ टुकड़ियां चिंतलनार शपथ को याद करेंगी और शहीदों को श्रद्धांजलि देंगी। इस संकल्प के साथ कि देशभर से राष्ट्र विरोधी तत्वों का ख़ात्मा करना है।   आज उन 75 जवानों को श्रद्धांजलि दी जाएगी और उन्हें याद किया जाएगा जो एक साल पहले दंतेवाड़ा में नक्सलियों की साज़िश का शिकार हो गए थे। दिल्ली हेडक्वार्टर से भेजी गई शपथ में सभी लोगों को यह शपथ लेने के लिए कहा गया है कि जब तक वे नक्सलियों जैसे देश विरोधी संगठन का ख़ात्मा नहीं कर लेते वे चैन से नहीं बैठेंगे।